CELEX: 32017D2354
Language: da
Date: 2017-12-14 00:00:00
Title: Kommissionens gennemførelsesafgørelse (EU) 2017/2354 af 14. december 2017 om udvidelse af anvendelsen af chiafrø (Salvia hispanica) som en ny fødevareingrediens i henhold til Europa-Parlamentets og Rådets forordning (EF) nr. 258/97 (meddelt under nummer C(2017) 8470)

16.12.2017   
            
            
               DA
            
            
               Den Europæiske Unions Tidende
            
            
               L 336/49
            
         KOMMISSIONENS GENNEMFØRELSESAFGØRELSE (EU) 2017/2354
   af 14. december 2017
   om udvidelse af anvendelsen af chiafrø (Salvia hispanica) som en ny fødevareingrediens i henhold til Europa-Parlamentets og Rådets forordning (EF) nr. 258/97
   
      
         (meddelt under nummer C(2017) 8470)
      
   
   (Kun den engelske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Ved Kommissionens beslutning 2009/827/EF (2) blev det i henhold til forordning (EF) nr. 258/97 tilladt at markedsføre chiafrø (Salvia hispanica) som en ny fødevareingrediens til anvendelse i brødprodukter.
            
         
               (2)
            
            
               Ved Kommissionens gennemførelsesafgørelse 2013/50/EU (3) blev det i henhold til forordning (EF) nr. 258/97 tilladt at udvide anvendelsen af chiafrø (Salvia hispanica) som en ny fødevareingrediens til også at omfatte følgende fødevarekategorier: bagværk, morgenmadscerealier, blandinger af frugter, nødder og frø samt færdigpakkede chiafrø, der sælges som frø.
            
         
               (3)
            
            
               Den 18. september 2015 udstedte Irlands fødevaresikkerhedsautoritet i overensstemmelse med forordning (EF) nr. 258/97 et brev om tilladelse til udvidelse af anvendelsen af chiafrø (Salvia hispanica) som en ny fødevareingrediens til også at omfatte yderligere fødevarekategorier, nemlig frugtsafter og blandinger af frugtsafter.
            
         
               (4)
            
            
               Den 5. september 2016 indgav virksomheden MEGGLE Hrvatska d.o.o. en ansøgning til Kroatiens kompetente myndighed om udvidelse af anvendelsen af chiafrø (Salvia hispanica) som en ny fødevareingrediens til også at omfatte yderligere fødevarekategorier, nemlig i yoghurt.
            
         
               (5)
            
            
               Den 11. januar 2017 afgav Kroatiens kompetente myndighed sin første vurderingsrapport. Den nåede i denne rapport frem til den konklusion, at udvidelsen af anvendelsen af og de foreslåede anvendelsesniveauer for chiafrø (Salvia hispanica) opfylder kriterierne for nye fødevarer i artikel 3, stk. 1, i forordning (EF) nr. 258/97.
            
         
               (6)
            
            
               Den 16. januar 2017 videresendte Kommissionen den første vurderingsrapport til de øvrige medlemsstater.
            
         
               (7)
            
            
               De øvrige medlemsstater fremsatte inden for det tidsrum på 60 dage, der er fastsat i artikel 6, stk. 4, første afsnit, i forordning (EF) nr. 258/97, begrundede indsigelser, navnlig med hensyn til utilstrækkelige oplysninger. Yderligere forklaringer fra ansøgeren mindskede betænkelighederne hos medlemsstaterne og Kommissionen.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Chiafrø (Salvia hispanica) som specificeret i bilaget til denne afgørelse kan markedsføres i Unionen som en ny fødevareingrediens til anvendelse i yoghurt med et maksimumsindhold på 1,3 g hele chiafrø pr. 100 g yoghurt eller 4,3 g hele chiafrø pr. 330 g yoghurt (portion).
   Artikel 2
   Chiafrø (Salvia hispanica), der godkendes ved denne afgørelse, betegnes »chiafrø (Salvia hispanica)« på mærkningen af fødevarerne.
   Artikel 3
   Denne afgørelse er rettet til MEGGLE Hrvatska d.o.o., Zeleno polje 34, 31 000 Osijek, Kroatien.
   
      Udfærdiget i Bruxelles, den 14. december 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 43 af 14.2.1997, s. 1.
   
      (2)  Kommissionens beslutning 2009/827/EF af 13. oktober 2009 om tilladelse til markedsføring af chiafrø (Salvia hispanica) som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (EUT L 294 af 11.11.2009, s. 14).
   
      (3)  Kommissionens gennemførelsesafgørelse 2013/50/EU af 22. januar 2013 om udvidelse af anvendelsen af chiafrø (Salvia hispanica) som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (EUT L 21 af 24.1.2013, s. 34).
   
      BILAG
      
         SPECIFIKATIONER FOR CHIAFRØ (SALVIA HISPANICA)
      
      
         Beskrivelse
      
      Chia (Salvia hispanica) er en etårig urteagtig sommerplante, som tilhører læbeblomstfamilien (Labiatae). Efter høst rengøres frøene mekanisk. Blomster, blade og andre dele af planten fjernes.
      
         Chiafrøs (Salvia hispanica) sammensætning
      
      
                  Tørstof
               
               
                  91-96 %
               
            
                  Protein
               
               
                  19-25,6 %
               
            
                  Fedt
               
               
                  28-34 %
               
            
                  Kulhydrat (1)
                  
               
               
                  24,6-41,5 %
               
            
                  Træstof (2)
                  
               
               
                  20-32 %
               
            
                  Aske
               
               
                  4-6 %
               
            
         (1)  Kulhydrater er inklusive fibre (EU: Kulhydrater er tilgængelige kulhydrater = sukker + stivelse).
      
         (2)  Træstof er den fiberdel, der primært består af cellulose, pentosaner og lignin.